Az első világháború kitörésével a Dél-afrikai Unió is fegyvert fogott, mint a Brit Nemzetközösség tagja. Deventer először 1914-1915. között Német Délnyugat-Afrikában szolgált. Az ő általa vezetett dél-afrikai csapatok verték meg a búrok vezette Maritz-felkelés támogatására betörő német csapatokat a kakamasi csatában. A Délnyugat-afrikai hadjáratot követően részt vett a dél-afrikai katonák Német Kelet-Afrikába elleni hadjáratában. Itt ironikusan a búr gerillavezérnek a gerilla hadviselés egyik nagy mesterével, a német nemes Paul von Lettow-Vorbeckkel kellett megküzdenie. Deventernek sikerült eredményeket elérnie a németek ellen harcolva, azonban a Kelet-Afrikában megmaradt német erők a háború végéig kitartottak és csak a fegyverszünet után adták meg magukat.